User:Jafarla/sandbox

முஜத்தித் - மார்க்க சீர்திருத்தவாதி

ஒவ்வொரு நூற்றாண்டின் ஆரம்பத்திலும் இறைவன் புறமிருந்து தோன்றும் மார்க்க சீர்திருத்தவாதிகளை இஸ்லாமிய சொல்வழக்கில் “முஜத்தித்கள்” என்று அழைக்கப்படுகின்றார்கள். இந்த முஜத்தித்கள் இறைவனிடமிருந்து வஹீயை பெற்று திருக்குர்ஆனின் வசனங்களுக்கு உண்மையான மற்றும் விரிவான விளக்கத்தை வழங்குகின்றனர். இவ்வாறான முஜத்தித்மார்கள் கடந்த காலங்களில் வேதம் வழங்கப்பட்டவர்களிடம், அவர்களை சீர்திருத்துவதற்க்காக வந்து கொண்டிருந்தார்கள். ஆனால் எப்போது இஸ்லாம் தோன்றியதோ அப்போதே மற்ற அனைத்து மார்க்கங்களும் மற்றும் வேதங்களும் முடிவுக்கு வந்துவிட்டன. ஏனென்றால் அவை அனைத்தும் ஒரு குறிப்பிட்ட சமூக மக்களுக்கு அல்லது ஒரு குறிப்பிட்ட காலத்திற்க்கு அருளப்பட்டிருந்தது. எனவே அங்கு முஜத்தித்மார்கள் தோன்றுவது முடிவுக்கு வந்துவிட்டது. மேலும் திருக்குர்ஆன் ஒன்றே இப்போது உலகப்பொதுமறையாக ஒரு உயிருள்ள வேதமாக இருக்கிறது. எனவே இறைவனிடத்திலிருந்து தோன்றும் இந்த மார்க்க சீர்திருத்தவாதிகளான முஜத்தித்மார்கள் இஸ்லாமிய மார்க்கத்தில் மட்டுமே வந்துகொண்டிருக்கிறார்கள். இவ்வாறே நாம் வாழும் காலத்தில் இறைவனால் எழுப்பட்டவரே நமது அஹ்மதியத்தின் தோற்றுனரும் வாக்களிக்கப்பட்ட மஸீஹுமான ஹஸ்ரத் அஹ்மத்(அலை) ஆவார்கள்.

ஹஸ்ரத் அஹ்மது (அலை) அவர்கள் கூறுகிறார்கள்:-

ஒவ்வொரு நூற்றாண்டும் கடந்து செல்லும் போது மக்களிடையே ஆன்மீக சோம்பறித்தனம், அறியாமை, தீனை அவமதிப்பது போன்ற  எல்லா விதமான ஒழுக்க பலஹீனங்கள் மற்றும்  நீதியின் நடைமுறைத் தவறுகள் போன்றவை  ஏற்படுகின்றன,  இந்த அறியாமையான பருவம் இலையுதிர் காலத்தைப் போன்றது. ஆனால் இதன் பிறகு ஒரு காலம் ஆரம்பமாகின்றது. அதுவே வசந்த காலமாகும். இந்த பருவத்தைத்தான் நபி(ஸல்) அவர்கள் ஒவ்வொரு நூற்றாண்டின் தலைமையிலும் ஒரு முஜத்தித் தோன்றி ஈமானுக்கு புத்துயிர் வழங்குவதாக கூறுகின்றார்கள் (உர்து மல்பூஸாத் பாகம் 5,பக்கம் 118)